ขอขอบคุณเรือนจำกลางบางขวาง เป็นอย่างยิ่งที่จัดกิจกรรมการเยี่ยมญาติและกิจกรรมงานวันเด็ก 2568 ครับ

สำหรับในประเทศไทย ถ้าพูดถึงเรือนจำกลางบางขวาง ส่วนใหญ่ผู้ต้องราชทัณฑ์ที่เรือนจำกลางบางขวางจะเป็นโทษหนักหรือนักโทษประหารชีวิต แต่ในการจัดให้เยี่ยมญาติในวันนี้ เรามองว่ามนุษย์ทุกคนมีศักดิ์ศรีความเป็นมนุษย์ มีคุณค่าและมีความสำคัญ การก้าวพลาดไปอยู่ในราชทัณฑ์ตามที่กฎหมายกำหนดสำหรับผู้ที่กระทำผิด แต่ก็มีสิทธิ์มีศักดิ์ศรีความเป็นมนุษย์ กฎหมายอนุญาตให้ได้รับการเยี่ยมเยียนจากญาติและบุคคลทั่วไป 

วันนี้ถือเป็นกิจกรรมที่คนข้างในไม่คิดว่าจะมี แต่เรามีลูกหลานมาเยี่ยมญาติเนื่องในวันเด็ก 2568 ซึ่งผมอยากให้พวกเราให้กำลังใจครับ

เราต้องการอนาคตที่ดี เราต้องส่งเสริมเด็กและเยาวชน อยากให้มีความคิดว่า เด็กทุกคนไม่ใช่หน้าที่เฉพาะของพ่อแม่เท่านั้น แต่เป็นหน้าที่ของคนทุกคนทั้งในชุมชน และสังคมด้วย ที่เราต้องร่วมกันดูแล ให้คุณค่าแก่เด็กและเยาวชน เพราะเขาก็คือ ผู้ที่จะมาสร้างอนาคตที่ดีให้กับประเทศ 

ผมขอให้น้อง ๆ เยาวชนมีความสุขสมหวังตลอดไปครับ

#ทวีสอดส่อง